**Ministru kabineta rīkojuma projekta**

„Par finanšu līdzekļu piešķiršanu no valsts budžeta programmas

"Līdzekļi neparedzētiem gadījumiem" "

sākotnējās ietekmes novērtējuma ziņojums (anotācija)

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Rīkojuma projekts „Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"” (turpmāk – rīkojuma projekts) izstrādāts, lai nodrošinātu papildus finansējuma piešķiršanu Labklājības ministrijai 1 322 617 latu apmērā 2013.gadā no 74.resora „Gadskārtēja valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”, un segtu izdevumus ANO Konvencijas par personu ar invaliditāti tiesībām 19.panta a un b apakšpunktā, 25.pantā un 26.pantā 1.punktā paredzēto tiesību personām ar invaliditāti ieviešanas sekmēšanai, Eiropas Komitejas spīdzināšanas un necilvēcīgas vai pazemojošas rīcības vai soda novēršanai (CPT) vizītes Latvijā 2011.gada 5.-15.septembrī ziņojumā norādīto rekomendāciju ieviešanai, kā arī Latvijas Republikas tiesībsarga 2013.gada 15.februāra ziņojumā Nr.1-12/2 „Par valsts sociālās aprūpes centriem pilngadīgām personām ar garīga rakstura traucējumiem” un Latvijas Republikas tiesībsarga 2013.gada 6.marta ziņojumā Nr.6-8/142 „Par cilvēktiesībām un labas pārvaldības principa ievērošanu” norādīto rekomendāciju cilvēktiesību un labas pārvaldības principu ieviešanai valsts sociālās aprūpes centros (turpmāk – rekomendācijas) rekomendāciju ieviešanai valsts sociālās aprūpes centros.  |
| 2.  | Pašreizējā situācija un problēmas | Saskaņā ar Sociālo pakalpojumu un sociālās palīdzības likuma 9.1 un 13.1pantu pieci Labklājības ministrijas pakļautībā esošie VSAC tiek finansēti no valsts budžeta programmas 05.00.00 „Valsts sociālie pakalpojumi” apakšprogrammas 05.03.00 „Aprūpe valsts sociālās aprūpes institūcijās”. Saskaņā ar likumu „Par valsts budžetu 2013.gadam” VSAC ir piešķirts finansējums 24 384 585 latu apmērā**.**  Pieci Labklājības ministrijas pakļautībā esošie VSAC ar 4 659 klientu vietām, t.sk. 580 vietām bērniem, nodrošina ilgstošas sociālās aprūpes un sociālās rehabilitācijas pakalpojumus - pilngadīgām personām ar smagiem garīga rakstura traucējumiem un neredzīgām personām (1. un 2.grupas invalīdi), bērniem bāreņiem un bez vecāku gādības palikušiem bērniem vecumā līdz diviem gadiem un bērniem ar garīgās un fiziskās attīstības traucējumiem līdz četru gadu vecumam; bērniem invalīdiem ar smagiem garīgās attīstības traucējumiem. VSAC 2013.gadam apstiprinātais kopējais amatu vietu skaits ir 3 073,7 amata vietas, no tām 1 837,7 jeb 59,8 % ir paredzētas klientu aprūpē iesaistītajam personālam. Saskaņā ar Sociālo pakalpojumu un sociālās palīdzības likumu 1.panta 6.punktu un 17.panta pirmo daļu VSAC ir institūcijas**,** kas nodrošina personai, kura vecuma vai veselības stāvokļa dēļ nespēj sevi aprūpēt, kā arī bāreņiem un bez vecāku gādības palikušiem bērniem mājokli, pilnu sociālo aprūpi un sociālo rehabilitāciju un tie ir reģistrējami Sociālo pakalpojumu sniedzēju reģistrā. Kvalitatīva, klienta vajadzībām atbilstoša un Ministru kabineta 2003.gada 3.jūnija noteikumos Nr.291 „Prasības sociālo pakalpojumu sniedzējiem” noteiktajām prasībām atbilstoša pakalpojuma nodrošināšana pamatā balstās uz klientu aprūpē iesaistītā personāla (aprūpētājs, sociālais aprūpētājs, sociālais rehabilitētājs un sociālais darbinieks) kvalifikāciju, zināšanām un prasmēm, spējas strādāt pēc komandas darba principiem, kā arī darbinieku motivācijas, jo minēto pakalpojumu ietvaros ir jānodrošina diennakts aprūpe un uzraudzība, gan sociālā rehabilitācija un pastāvīga dzīvesvieta, kā arī atbalsts klientu problēmu risināšanā, piemērotas telpas un atbilstošs inventārs, iespējas aktīvai atpūtai un iesaistei nodarbībās, kā arī citas prasības.Izvērtējot rekomendāciju ieviešanas iespējas, Labklājības ministrija jau ir veikusi pasākumus, lai sekmētu to rekomendāciju ieviešanu, kuras ir neatliekami ieviešamas esošo resursu ietvaros, kā arī ir dots uzdevums VSAC apzināt un iesniegt Labklājības ministrijā pieprasījumu papildus nepieciešamajiem resursiem (personāla un finanšu). Vienlaikus informējam, ka, atbilstoši Labklājības ministrijas iesniegtajam Informatīvajam ziņojumam *„Par ārkārtas situāciju valsts sociālās aprūpes centros”*, paredzot pakāpenisku pāreju uz jauna veida, klientu vajadzībām atbilstoša, pakalpojuma sniegšanu, konceptuāli tika atbalstīts Ministru kabineta 2012.gada 19.jūnija sēdē (prot. Nr.34 38.§), konceptuāli jau atbalstīta pāreja uz jauna veida, klientu individuālajām vajadzībām atbilstoša pakalpojuma nodrošināšanu,. Sākumā ir paredzēts pabeigt izmēģinājumprojekta realizāciju, tad paredzēts izmēģinājumprojekta rezultātus aprobēt visu piecu VSAC filiālēs, pēc tam atbilstoši Ministru kabineta 2012.gada 19.jūnija protokollēmuma Nr.34 38.§ 6.punktam, saskaņā ar kuru: Labklājības ministrijai līdz 2013.gada 1.augustam ir jāiesniedz Ministru kabinetā informatīvais ziņojums par izmēģinājumprojekta „Priekšlikumu klientu grupēšanai un nepieciešamā pakalpojuma apjoma noteikšanai” ieviešanas rezultātiem un priekšlikumi turpmākai pakalpojumu sniegšanas organizēšanai valsts sociālās aprūpes centros. Izmēģinājumprojekta realizācijas rezultātā tiek plānots noteikt ne vien pakalpojuma apjomu un saturu atbilstoši katras klientu grupas aprūpes līmenim, bet arī papildus nepieciešamo darbinieku skaitu un materiāli tehnisko bāzi.Saskaņā ar minēto, priekšlikumi veicamajiem pasākumiem Latvijas Republikas tiesībsarga rekomendāciju *darbinieku skaita palielināšanai (izņemot papildus amatu vietas vienas ārstniecības personas piesaistei katrā VSAC filiālē) un uz klientu vajadzībām orientēta pakalpojuma nodrošināšanai ieviešanai nepieciešamo resursu piesaistei* nodrošināšanai, tiks iesniegti, izstrādājot un iesniedzot izskatīšanai Ministru kabineta sēdē informatīvo ziņojumu par izmēģinājumprojekta ieviešanas rezultātiem, kopā ar priekšlikumiem par nepieciešamajiem papildus resursiem.Savukārt, primāri plānoti pasākumi to rekomendāciju ieviešanai, kas vērstas uz veselības aprūpes pakalpojumu pieejamības VSAC klientiem uzlabošanu.Līdz ar to, ar šo rīkojuma projektu Labklājības ministrija ir sagatavojusi iesniegšanai Ministru kabinetā Informatīvo ziņojumu „„Par papildus nepieciešamajiem resursiem rekomendāciju ieviešanai valsts sociālās aprūpes centros”, kurā iezīmēti virzieni rekomendāciju ieviešanai. |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts ietekmē likumā „Par valsts budžetu 2013.gadam” noteikto kopējo apropriācijas apmēru budžeta programmas 99.00.00. „Līdzekļu neparedzētiem gadījumiem izlietojums” pasākumiem, jo paredz papildus nepieciešamā finansējuma **2013.gadam 1 322 617 latu apmērā** piešķiršanu Labklājības ministrijai valsts sociālās aprūpes centriem norādīto rekomendāciju ieviešanai no Finanšu ministrijas valsts budžeta programmas 02.00.00 „Līdzekļi neparedzētiem gadījumiem”.  |
| 5. | Projekta izstrādē iesaistītās institūcijas | Valsts sociālās aprūpes centri. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7.  | Cita informācija | Nav. |

|  |
| --- |
| **II Tiesību akta projekta ietekme uz sabiedrību** |
| 1. | Sabiedrības mērķgrupa | Valsts finansēto ilgstošas sociālās aprūpes un sociālās rehabilitācijas pakalpojumu saņēmēji - uz 2013.gada 1.janvāri minētos pakalpojumus saņēma vidēji 5707 personas. |
| 2.  | Citas sabiedrības grupas (bez mērķgrupas), kuras tiesiskais regulējuma arī ietekmē vai varētu ietekmēt | Projekts šo jomu neskar. |
| 3.  | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7.  | Cita informācija | Projekts šo jomu neskar. |

|  |
| --- |
|  III Tiesību akta projekta ietekme uz valsts budžetu un pašvaldību budžetiem |
|  | (tūkst. latu) |
| **Rādītāji** | **2013** | Turpmākie trīs gadi |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| **1** | **2** | **3** | **4** | **5** | **6** |
| **1. Budžeta ieņēmumi:** | **33 301,7** | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi;  | **33 301,7***5 852,6* | 0 | 0 | 0 | 0 |
| 1.2. valsts speciālais budžets; | Projekts šo jomu neskar. |
| 1.3. pašvaldību budžets | Projekts šo jomu neskar. |
| **2. Budžeta izdevumi:** | **33 301,7** | **+ 1 322,6** | **+1 093,5** | **+1 093,8** | **+1 094,7** |
| 2.1. valsts pamatbudžets | Labklājības ministrijas budžeta programmas 05.00.00 „Valsts sociālie pakalpojumi” apakšprogrammā 05.01.00 „Sociālās rehabilitācijas valsts programmas” ***8 913,5*** tūkst.latu apakšprogrammā 05.03.00 „Aprūpe valsts sociālās aprūpes institūcijās” ***24 384,6***tūkst.latu |  | +486,1+607,4 | +486,1+607,7 | +486,1+608,6 |
| 2.1. valsts pamatbudžets | Labklājības ministrijas budžeta 99.00.00 programmā „Līdzekļu neparedzētiem gadījumiem izlietojums” plānots finansējums 3,6 tūkst.latu\* | +1 322,6  | 0 | 0 | 0 |
| 2.2. valsts speciālais budžets; | Projekts šo jomu neskar. |
| 2.3. pašvaldību budžets  | Projekts šo jomu neskar. |
| **3. Finansiālā ietekme:** | -\_\_\_\_\_ | **-1 322,6** | **-1 093,5** | **-1 093,8** | **-1 094,7** |
| 3.1. valsts pamatbudžets; | -\_\_\_\_ | -1 322,6 | -1 093,5 | -1 093,8 | -1 094,7 |
| 3.2. speciālais budžets; | Projekts šo jomu neskar. |
| 3.3. pašvaldību budžets  | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)  | +\_\_\_\_ | +1 322,6[[1]](#footnote-1) | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets; | 0 | 0 | 0 | 0 | 0 |
| 5.2. speciālais budžets; |  | Projekts šo jomu neskar. |
| 5.3. pašvaldību budžets  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   |
| 6.1. Detalizēts ieņēmumu aprēķins; |  |
| 6.2. Detalizēts izdevumu aprēķins | **2013.gadā Labklājības ministrijas pamatbudžeta programmā 99.00.00 „Līdzekļu neparedzētiem gadījumiem izlietojums”** **izdevumi tiks palielināti par 1 322 617 latiem**, valsts sociālās aprūpes centriem norādīto rekomendāciju ieviešanai VSAC*,* veicot līdzekļu pārdali no valsts budžeta programmas 02.00.00 "Līdzekļi neparedzētiem gadījumiem", t.sk., 1. 324 688 latu (t.sk., 169 260 latu precēm un pakalpojumiem un 155 428 latu kapitālajiem ieguldījumiem) valsts sociālās aprūpes centru ārstniecības struktūrvienību izveidei, reģistrācijai Ārstniecības iestāžu reģistrā un uzturēšanai (detalizēts aprēķins 1.pielikumā un 1.1.pielikumā);
2. 439 080 latu (t.sk., 311 610 latu precēm un pakalpojumiem un 127 470 latu kapitālajiem ieguldījumiem) valsts sociālās aprūpes centriem sociālās rehabilitācijas pasākumu pilnveidei un saturīgas brīvā laika pavadīšanas iespēju pilnveidei *(detalizēts aprēķins 2.pielikumā un 2.1. pielikumā);*
3. 191 645 latu atlīdzībai (t.sk., 154 440 latu atalgojums) papildus 26 amata vietu izveidei no 1.jūlija valsts sociālās aprūpes centru filiāļu ārstniecības struktūrvienību darbības nodrošināšanai *(detalizēts aprēķins 3.pielikumā);*
4. 124 170 latu (t.sk., 4 170 latu precēm un pakalpojumiem un 120 000 latu kapitālajiem ieguldījumiem) 6 mikroautobusu valsts sociālās aprūpes centru klientu pārvadāšanai iegādei un uzturēšanai *(detalizēts aprēķins 4.pielikumā);*
5. 243 034 latu (t.sk., 181 528 latu subsīdijām un dotācijām, 61 506 latu pārējiem valsts budžeta uzturēšanas izdevumu transfertiem citiem budžetiem), līgumcenas paaugstināšanai līgumslēdzējās iestādēs, kuras uz līguma pamata nodrošina valsts finansētos iestādēs, kuras uz noslēgto līgumu pamata nodrošina valsts finansēto ilgstošās sociālās aprūpes un sociālās rehabilitācijas pakalpojumu sniegšanu *(detalizēts aprēķins 5.pielikumā).*

Rīkojuma projekts sagatavots izskatīšanai Ministru kabinetā vienlaikus ar Informatīvo ziņojumu „Par papildus nepieciešamajiem resursiem rekomendāciju ieviešanai valsts sociālās aprūpes centros”, kurš paredz vairākus neatliekami veicamus pasākumus, kuru nodrošināšanai Labklājības ministrijas budžeta programmas 05.00.00 „Valsts sociālie pakalpojumi” nepieciešamas papildus finansējums arī 2014.gadā 1 093 525 latu apmērā, 2015.gadā 1 093 765 latu apmērā, 2016.gadā 1 094 725 latu apmērā t.sk., I. 486 066 latu (t.sk., 363 054 latu subsīdijām un dotācijām, 123 012 latu pārējiem valsts budžeta uzturēšanas izdevumu transfertiem citiem budžetiem) 2014. un turpmākajos gados, apakšprogrammā 05.01.00 „Sociālās rehabilitācijas valsts programmas” līgumcenas paaugstināšanai līgumslēdzējās iestādēs, kuras uz līguma pamata nodrošina valsts finansētos iestādēs, kuras uz noslēgto līgumu pamata nodrošina valsts finansēto ilgstošās sociālās aprūpes un sociālās rehabilitācijas pakalpojumu sniegšanu *(detalizēts aprēķins 5.pielikumā).*II. apakšprogrammā 05.03.00 „Aprūpe valsts sociālās aprūpes institūcijās” 2014.gadam 607 459 latu apmērā, 2015.gadam 607 699 latu apmērā un 2016.gadam 608 659 latu apmērā, tai skaitā: 1. 54 100 latu precēm un pakalpojumiem valsts sociālās aprūpes centru ārstniecības struktūrvienību uzturēšanai 2014.gadam un turpmākajiem gadiem *(detalizēts aprēķins 1.pielikumā un 1.1.pielikumā)*;2. 164 940 latu precēm un pakalpojumiem valsts sociālās aprūpes centriem sociālās rehabilitācijas pasākumu pilnveidei un saturīgas brīvā laika pavadīšanas iespēju pilnveidei 2014.gadam un turpmākajiem gadiem *(detalizēts aprēķins 2.pielikumā un 2.1. pielikumā)*;3. 383 289 latu atlīdzībai (t.sk., 308 880 latu atalgojums) papildus 26 amata vietu izveidei valsts sociālās aprūpes centru filiāļu ārstniecības struktūrvienību darbības nodrošināšanai 2014.gadam un turpmākajiem gadiem *(detalizēts aprēķins 3.pielikumā)*;4. 5 130 latu 2014.gadam, 5 370 latu 2015.gadam un 6 330 latu 2016.gadam precēm un pakalpojumiem, 6 mikroautobusu valsts sociālās aprūpes centru klientu pārvadāšanai uzturēšanai *(detalizēts aprēķins 4.pielikumā).* |
| 7. Cita informācija | Ņemot vērā to, ka likumā „Par valsts budžetu 2013.gadam” Labklājības ministrijai nav iekļauts finansējums izdevumu segšanai par neatliekami veicamajiem pasākumiem rekomendāciju ieviešanai valsts sociālās aprūpes centros un priekšlikumus līgumcenas paaugstināšanai līgumslēdzējās iestādēs, kuras uz līguma pamata nodrošina valsts finansētos iestādēs, kuras uz noslēgto līgumu pamata nodrošina valsts finansēto ilgstošās sociālās aprūpes un sociālās rehabilitācijas pakalpojumu sniegšanu, nepieciešamo finansējumu 1 322 617 latu apmērā Labklājības ministrijai plānots pārdalīt no 74.resora „Gadskārtēja valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”.\*Labklājības ministrijas pamatbudžeta programmā 99.00.00 „Līdzekļu neparedzētiem gadījumiem izlietojums” iekļauts finansējums, pamatojoties uz 11.04.2013. Ministru kabineta rīkojumu Nr.145 „Par finanšu līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem”” piešķirts finansējums 3 600 Ls apmērā (preces un pakalpojumi)Lai nodrošinātu finansējuma pieejamību informatīvajā ziņojumā norādīto pasākumu īstenošanai 2014.gadā un turpmākajos gados, pamatojoties uz Ministru kabineta 2013.gada 5.marta sēdes protokola Nr.13 44.§ 40.1. apakšpunktu Finanšu ministrijai precizēt Labklājības ministrijas bāzes izdevumus 2014.-2016.gadam. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Projekta izpildi nodrošinās valsts sociālās aprūpes centri. |
| 2.  | Projekta izpildes ietekme uz pārvaldes funkcijām | Projektu nodrošinās esošo funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide. | Jaunas institūcijas nav nepieciešams izveidot. |
| 4. | Projekta izpildes ietekme uz pārvaldes institucionālo struktūru.Esošo institūciju likvidācija. | Nav plānota esošu institūciju likvidācija. |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija. | Pārvaldes institucionālajā struktūrā izmaiņas nav paredzētas, un reorganizācija netiek plānota. |
| 6.  | Cita informācija | Nav. |

*Anotācijas IV, V un VI sadaļā minētos jautājumus rīkojuma projekts neskar.*

Pielikumā:

1. Nepieciešamie ieguldījumi valsts sociālās aprūpes centru ārstniecības struktūrvienību izveidei, reģistrācijai Ārstniecības iestāžu reģistrā un uzturēšanai un Detalizēts aprēķins par ārstniecības struktūrvienības izveides, reģistrācijas un uzturēšanas izmaksām vienā valsts sociālās aprūpes centra filiālē – uz 6 lapām

[datne: 1\_piel\_300513\_LMAnot\_arstn\_izm];

1. Nepieciešamais finansējums valsts sociālās aprūpes centriem sociālās rehabilitācijas pasākumu pilnveidei un saturīgas brīvā laika pavadīšanas iespēju pilnveidei un Detalizēts nepieciešamā finansējuma aprēķins sociālās rehabilitācijas pasākumu pilnveidei un saturīgai brīvā laika pavadīšanai vienai valsts sociālās aprūpes centra filiālei – uz 9 lapām [2\_piel\_170513\_LMAnot\_SR\_izm];
2. Izmaksu aprēķins papildus amata vietas izveidei valsts sociālās aprūpes centru filiāļu ārstniecības struktūrvienību darbības nodrošināšanai – uz 7 lapām

[datne: 3\_piel\_170513\_LMAnot\_ amata\_v];

1. Izdevumu aprēķins autotransporta valsts sociālālās aprūpes centru klientu pārvadāšanai iegādei, iegādei uz nomaksu vai nomai- uz 2 lapām

[datne: 4\_piel\_170513\_LMAnot\_transports];

1. Papildus nepieciešamā finansējuma apjoms līgumcenas par ilgstošas sociālās aprūpes un sociālās rehabilitācijas pakalpojumu sniegšanu personām ar smagiem garīga rakstura traucējumiem (1. un 2.grupas invalīdiem) paaugstināšanai - uz 1 lapas [datne: 5\_piel\_300513\_LMAnot\_samaksas\_p].

Labklājības ministre I.Viņķele

03.06.2013. 15:35

2155

E.Dorožkina

67021668,67021678,

Egita.Dorozkina@lm.gov.lv

1. papildu izdevumu finansēšanai tiks pārdalīti līdzekļi no valsts budžeta programmas 02.00.00 „Līdzekļi neparedzētiem gadījumiem” [↑](#footnote-ref-1)